Centre de recherche public Henri-Tudor

De Centre de recherche public Henri-Tudor war eng ëffentlech Fuerschungsariichtung zu Lëtzebuerg mat Sëtz um KierchbiergZum Bau vum Siège cf. follgend zwee Gesetzer:Loi du 19 juillet 1997 relative à la construction d'un bâtiment pour le Centre de Recherche Public Henri Tudor et le Centre de Technologie de l'Education à Luxembourg-Kirchberg. Mémorial A n° 55: 1687-1688 vum 8. August 1997.Loi du 12 août 2003 relative à l'adaptation budgétaire du projet de construction d'un bâtiment pour le Centre de Recherche Public Henri Tudor et le Centre de Technologie de l'Education à Luxembourg-Kirchberg. Mémorial A n° 132: vum 9. September 2003. an der Stad Lëtzebuerg, déi d'Secteure vun de Servicer, der Produktioun, der Santé a der Sozialversécherung, awer och den ëffentleche Secteur als Ganzt cibléiert huet. E besonnescht Zilpublikum waren déi Kleng- a Mëttelbetriber (PME).

E gouf den 31. Juli 1987 duerch e groussherzoglecht ReglementCf. Règlement grand-ducal du 31 juillet 1987 portant création d´un centre de recherche public auprès de l´institut supérieur de technologie Mémorial A n° 68: 1606-1610 vum 22. August 1987. als CRP beim IST an d'Liewe geruff a gouf an de Statuten, déi als Annexe zum Groussherzogleche Reglement verëffentlecht goufen, nom lëtzebuergeschen Ingenieur Henri Tudor genannt, dem Erfinder vum éischte brauchbare Bläiakkumulator. En ass 2015 mam Centre de recherche public Gabriel-Lippmann fusionéiert an am Luxembourg Institute of Science and Technology opgaangen.

An Zesummenaarbecht mam Centre hospitalier de Luxembourg huet den CRP Henri-Tudor de Site WikiFood bedriwwen.

 Missiounen 
 Fuerschungs- an Entwécklungsaktivitéite stimuéieren an ënnerhuelen;
 wëssenschaftlech an technesch Kooperatiounen agoen an zum Transfert vun Technologien tëscht dem ëffentlechen an dem private Secteur beidroen;
 d'Betriber bei der Aféierung vun neien Technologië beroden;
 d'Fërdere vun neien ekonomeschen Aktivitéiten;
 d'Informatioun iwwer international Kooperatiounsprogrammer bëndelen an zougänglech machen.

 Aktivitéiten a Servicer 
 ugewannt an experimentell Fuerschung;
 Fuerschung iwwer Doktorater;
 Entwécklung vu Geschier, Methoden, Labelen, Zertifikater an Normen;
 technologesch Berodung an Hëllef;
 Wëssenstranfert a Betribsgrënnungen.

 Departementer vum CRP Henri-Tudor 
 Centre de ressources des technologies pour la santé (CR SANTEC)
 Centre de ressources des technologies pour l'environnement (CRTE)
 Centre de ressources des technologies et de l'innovation pour le bâtiment (CRTI-B)
 Centre de veille technologique (CVT)
 SITec, Knowledge Transfer & Training CentreDen CRP Henri-Tudor bedreift e Formatiouns- a Qualifikatiounszenter, deen all Joer eng 240 Weiderbildungen ubitt.
 Incubateur d'entreprises innovantes (Technoport)
 Advanced Materials & Structures (AMS)
 Service science & innovation (SSI)

 Geschicht 

 1982: Grënnung vum LMA - Laboratoire de microélectronique appliquée
 1983: Grënnung vun der A.s.b.l. SIT - Séminaire informatique et technologies
 1984: Grënnung vum Département d'informatique appliquée beim IST
 1985: Grënnung vun der A.s.b.l. ADAPTH
 7. Februar 1987: Virschlag fir d'Grënnung vun engem "Institut Henri-Tudor"
 9. Mäerz 1987: Loi-cadre iwwer d'ëffentlech Fuerschung (Recherche publique)Loi du 9 mars 1987 ayant pour objet:1) l'organisation de la recherche et du développement technologique dans le secteur public;2) le transfert de technologie et la coopération scientifique et technique entre les entreprises et le secteur public.Mémorial A n° 13: 163-168 vum 18. Mäerz 1987
 1987: Grënnung vum CRP Henri-Tudor
 1988: Grënnung vun der Organisatioun SITec
 1991: éischt Projete vum Typ Technoport
 11. August 1996: Loi-cadre iwwer d'Héichschoulen (Enseignement supérieur)
 30. Juni 1998: Lancement vum Technoport Schlassgoart
 31. Mee 1999: Gesetz zum Fonds national de la recherche (FNR)
 30. Juni 2001: D'Pilotphase vum Technoport Schlassgoart geet zu Enn
 17. Juli 2003: Gesetz zur Uni Lëtzebuerg
 Januar 2004: 4. Entwécklungsplang (2004-2008)
 Mäerz 2008: De contrat de performance 2008 - 2010 mat dem Staat gëtt ënnerschriwwen.
 1. Januar 2015: Fusioun mam CRP Gabriel-Lippmann fir de Luxembourg Institute of Science and Technology (LIST) mat Sëtz zu Belval ze forméieren.

 Kuckt och 
 Technoport Schlassgoart

 Um Spaweck 

 Gesetz vum 9. Mäerz 1987 iwwer R&D op Legilux.lu
 WikiFood - Knowing what's inside   

Kategorie:Fuerschungsariichtungen zu Lëtzebuerg
Kategorie:Ëffentlech Etablissementer zu Lëtzebuerg